শেখ মুজিবুর রহমানের ব্যক্তিত্বের অর্চনা

বাংলাদেশে শেখ হাসিনার নেতৃত্বাধীন বাংলাদেশ আওয়ামী লীগ সরকার দেশটির প্রতিষ্ঠাতা রাষ্ট্রপতি **[[শেখ মুজিবুর রহমান|বঙ্গবন্ধু শেখ মুজিবুর রহমানকে]] ঘিরে ''[[ব্যক্তিত্বের অর্চনা]]*** শুরু করেছিল। [[মুজিববাদ]] বা শেখ মুজিবুর রহমানের রাজনৈতিক মতাদর্শকে ধীরে ধীরে তার কন্যা [[শেখ হাসিনা]], বাংলাদেশের [[বাংলাদেশের প্রধানমন্ত্রী|প্রধানমন্ত্রী]] থাকাকালীন তার চারপাশের ব্যক্তিত্বের অর্চনা সংস্কৃতিতে রূপান্তরিত হয়েছিল।

[[চিত্র:Mrityunjayee Prangan.jpg|থাম্ব| [[ঢাকা|ঢাকার]] বিজয় সরণিতে শেখ মুজিবুর রহমানের ভাস্কর্য *মৃত্যুঞ্জয়ী* । এই ভাস্কর্যটি ২০২৪ সালের আগস্টে [[ছাত্র–জনতার অভ্যুত্থান|ছাত্র-জনতার গণঅভ্যুত্থানের]] পর বিক্ষোভকারীরা ভেঙে ফেলে।]]
[[চিত্র:Mritunjoyi Mujib Mural, Islamic University, Bangladesh.jpg|থাম্ব|[[কুষ্টিয়া|কুষ্টিয়ার]] [[ইসলামী বিশ্ববিদ্যালয়, বাংলাদেশ|ইসলামী বিশ্ববিদ্যালয়ে]] মুজিবের ম্যুরাল। এটিও গণঅভ্যুত্থানের পর ভেঙে ফেলা হয়।]]

== ইতিহাস ও বিবরণ ==
[[বাংলাদেশ|বাংলাদেশে]], প্রয়াত [[রাষ্ট্রপতি]] [[শেখ মুজিবুর রহমান|শেখ মুজিবুর রহমানকে]] ঘিরে [[ব্যক্তিত্বের অর্চনা]] করার সংস্কৃতি তৈরি হয়েছিল, যেখানে তার সমর্থকরা ও আওয়ামী লীগ সরকার তাকে ঘিরে ব্যক্তিত্বের অর্চনা শুরু করে। [[জিয়াউর রহমান]] (যিনি [[বাংলাদেশ জাতীয়তাবাদী দল]] প্রতিষ্ঠা করেছিলেন) এবং [[হুসেইন মুহাম্মদ এরশাদ|হুসেইন মুহম্মদ এরশাদ]] (যিনি [[জাতীয় পার্টি (এরশাদ)|জাতীয় পার্টি]] প্রতিষ্ঠা করেছিলেন) দ্বারা মুজিবকে সাইডলাইনে ঠেলে দেওয়ার পর, [[নবম জাতীয় সংসদ নির্বাচন, ২০০৮|২০০৮]] থেকে আওয়ামী লীগ সরকারের অধীনে মুজিবকে নিয়ে ব্যক্তিত্বের অর্চনা ও আধিপত্য আবার ফিরে আসে শেখ হাসিনার নেতৃত্বে। সে সময়ের অন্যান্য বিশিষ্ট ব্যক্তিত্ব এবং রাজনৈতিক দলগুলোকে পাশ কাটিয়ে বাংলাদেশের স্বাধীনতা রক্ষায় তার পিতা মুজিব এবং আওয়ামী লীগের ভূমিকার ওপর বেশি জোর দেওয়ার জন্য হাসিনাকে সমালোচনা করা হয়েছিল। শেখ হাসিনা সংবিধান সংশোধন করে দেশের প্রতিটি স্কুল, সরকারি অফিস ও কূটনৈতিক মিশনে মুজিবের প্রতিকৃতির উপস্থিতি বাধ্যতামূলক করেন এবং মুজিব, তাঁর আদর্শ ও কর্মের সমালোচনা করাকে বেআইনি করে দেন, বিশেষ করে একদলীয় [[বাংলাদেশ কৃষক শ্রমিক আওয়ামী লীগ|বাকশাল]] শাসনের (১৯৭২-৭৫) মুজিবের নেতৃত্ব, লেখা, বক্তৃতা বা ইলেকট্রনিক মিডিয়ার মাধ্যমে সমালোচনা নিষিদ্ধ করে। *বঙ্গবন্ধুর'' জন্মশতবার্ষিকী, তার স্মরণে অনেক অনুষ্ঠান রাষ্ট্রীয় খরচে হয়েছিল এবং ভারত-বাংলাদেশ যৌথ প্রযোজনায় নির্মাণ একটি সরকারী বায়োপিক হাসিনা প্রশাসন দ্বারা প্রদর্শন করা হয়েছিল। হাসিনা সরকার রাজধানী ঢাকায় জাতির জনক বঙ্গবন্ধু শেখ মুজিবুর রহমান স্মৃতি জাদুঘরের সম্প্রসারণ করে, যেখানে মুজিব এবং তার পরিবার ১৯৭৫ সালে এক দল সামরিক কর্মকর্তার হাতে নিহত হন। শেখ হাসিনা মুজিবের মৃত্যু দিবসকে সরকারি ছুটির দিন হিসেবে ঘোষণা করেন। হাসিনা সরকার মুজিবের জন্মদিনকে সরকারি ছুটির দিন এবং তার স্ত্রী শেখ ফজিলাতুন্নেসা, বড় ছেলে শেখ কামাল ও ছোট ছেলে শেখ রাসেলের জন্মদিনের পাশাপাশি ৭ মার্চেকে  সরকারি দিবস হিসেবে ঘোষণা করে (১৯৭১ সালের ওই দিনে মুজিব ঢাকায় এক ভাষণে বাংলাদেশের বিচ্ছিন্নতা ঘোষণা করেন)। হাসিনার শাসনামলে, সারা বাংলাদেশে মুজিবের অসংখ্য মূর্তি এবং তার নামে নামাঙ্কিত বিভিন্ন সড়ক, শিক্ষা প্রতিষ্ঠান ও বিশিষ্ট প্রতিষ্ঠানে ছেয়ে গেছে। সমালোচকরা বলেছেন যে হাসিনা তার নিজের কর্তৃত্ববাদ, রাজনৈতিক ভিন্নমতের বিরুদ্ধে ক্র্যাকডাউন এবং দেশের গণতান্ত্রিক পশ্চাদপসরণকে ন্যায্যতা দেওয়ার জন্য তার পিতার চারপাশে ব্যক্তিত্বের অর্চনা বা সংস্কৃতিকে ব্যবহার করেছেন। ২০২৪ সালের শেখ হাসিনার ক্ষমতাচ্যুত হওয়ার পরে, মুজিবের চারপাশে ব্যক্তিত্বের অর্চনা গুলিকে ভেঙে দেওয়া হচ্ছে। শেখ হাসিনার নেতৃত্বাধীন আওয়ামী লীগ সরকারের পতনের পর মুজিবের নামের অনেক প্রতিষ্ঠানের নাম পরিবর্তন করা হয়েছে।

## সমালোচনা
রাজনৈতিক বিশ্লেষকদের মতে, যেহেতু শেখ মুজিবকে দলীয় স্বার্থে ব্যবহার করে দলের সীমানায় আটকে ফেলা হয়েছিল। ফলে তিনি বাংলাদেশের ইতিহাসের এক অনিবার্য চরিত্র হওয়া সত্ত্বেও তাকে বিতর্কিত করার চেষ্টা চলমান থাকে, যা আওয়ামী লীগ সরকারের পদত্যাগ পরবর্তী আরও বেড়ে যায়। দেশটির 'সার্বভৌমত্ব বিদ্বেষী' গোষ্ঠীগুলোও সুযোগটিকে কাজে লাগায়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:শেখ হাসিনা
বিষয়শ্রেণী:শেখ মুজিবুর রহমান সম্পর্কে কর্ম
বিষয়শ্রেণী:শেখ মুজিবুর রহমানের সাংস্কৃতিক চিত্রায়ণ
বিষয়শ্রেণী:শেখ মুজিবুর রহমান
বিষয়শ্রেণী:শেখ মুজিবুর রহমানের ব্যক্তিত্বের অর্চনা